Diari Oficial de la Generalitat Valenciana


Sumari del DOGV 4154, del 24-12-2001 (2001/12179)

DECRET 194/2001, de 18 de desembre, del Govern Valencià, pel qual s'autoritza l'adscripció del centre privat d'ensenyança superior Escola Superior de Turisme PAX a la Universitat Politècnica de València.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4154

Data del DOGV
:   24-12-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/12234


Data del document
:   18-12-2001

Organisme emissor
:   Conselleria de Cultura i Educació

Tipus de document
:   Decret

Anàlisi jurídica

 Descriptors 

:   * universitat
    * centre d'ensenyament
    * ensenyament privat
    * legislació

DECRET 194/2001, de 18 de desembre, del Govern Valencià, pel qual s'autoritza l'adscripció del centre privat d'ensenyança superior Escola Superior de Turisme PAX a la Universitat Politècnica de València. [2001/M12374]
  
La Universitat Politècnica de València ha sol·licitat l'autorització de l'adscripció del centre privat d'ensenyança superior Escola Superior de Turisme PAX per a impartir la Diplomatura de Turisme.
  
La proposta ha sigut formulada pel Consell Social de la Universitat Politècnica de València, i consta en l'expedient el preceptiu conveni d'adscripció i l'informe del Consell d'Universitats. Així mateix, ha conegut la proposta d'adscripció el Consell Interuniversitari de la Comunitat Valenciana.
  
Per això, d'acord amb els articles 58 de la Llei Orgànica 11/1983, de 25 d'agost, de Reforma Universitària, i 16 del Reial Decret 557/1991, de 12 d'abril, sobre Creació i Reconeixement d'Universitats i Centres Universitaris, a proposta del conseller de Cultura i Educació i amb la deliberació prèvia del Govern Valencià, en la reunió del dia 18 de desembre de 2001,
  
DECRETE
  
Article 1
  
Autoritzar l'adscripció a la Universitat Politècnica de València del centre privat d'ensenyança superior Escola Superior de Turisme PAX, siti al carrer d'Espinosa, número 5, de València.
  
El dit centre impartirà les ensenyances conduents a l'obtenció del títol oficial de Diplomat en Turisme.
  
Article 2
  
El centre adscrit es regirà per les normes a què fa referència l'article 6 de la Llei Orgànica 11/1983, de 25 d'agost, de Reforma Universitària, pel conveni d'adscripció i per les seues pròpies normes d'organització i funcionament, que s'atindran a allò que s'ha assenyalat a l'article 11. a) del Reial Decret 557/1991, de 12 d'abril.
  
Article 3
  
La posada en funcionament de l'ensenyança que impartirà el centre adscrit a què es referix este decret serà autoritzada pel conseller de Cultura i Educació, amb la comprovació prèvia que s'han complit els compromisos adquirits per l'entitat titular i que han sigut homologats pel Govern els títols oficials que expedirà el centre, d'acord amb el que establix el Reial Decret 1.496/1987, de 6 de novembre, sobre obtenció, expedició i homologació de títols universitaris.
  
Disposicions finals
  
Primera.
  
Es faculta el conseller de Cultura i Educació per a dictar les disposicions necessàries per al compliment i execució del que disposa el present decret.
  
Segona.
  
Este decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 18 de desembre de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura i Educació,
  
MANUEL TARANCÓN FANDOS